বেশ কয়েক বছর আগের কথা বলছি তখন আমরা উত্তর বঙ্গের একটা ছোট শহরের ইঞ্জিনিয়ারিং কলেজে পড়তাম। এখন শহরের বিস্তার এর সাথে সাথে কলেজের চারিদিকে বসতি হয়ে গেলেও সেই সময় আমাদের কলেজটা শহর থেকে একটু দূরেই ছিল। আমরা কলেজ এর কাছাকাছি একটা বাড়ীতে মেস করে থাকতাম, দোতলায় কাকু কাকিমা মানে বাড়িওয়ালা আর তাঁর স্ত্রী থাকতেন আর নিচের তলার দুটো ঘরে আমরা কলেজের চার বন্ধু থাকতাম। রাস্তার দু ধারে মাঝে মধ্যে দু একটা বাড়ি, বাকিটা ঝুপড়ি আর গাছপালা ঝোপঝাড়ে ভরা ছিল, শহরে যাবার জন্যে অল্প কয়েকটা বাস থাকলেও সাইকেল বা ঘোড়ায় টানা টাঙ্গাই আমাদের সহজ এবং সস্তা বাহন ছিল।